**INSTRUCCIONS PER AL TRIBUNAL**

**EN UNA DEFENSA NO PRESENCIAL DE TFG/TFM A L'FME**

1) Les defenses tindran lloc per videoconferència de GoogleMeet. Prèviament a la defensa, s'ha de crear la sala. Es crearà una sala per a cada estudiant, encara que el tribunal hagi d'avaluar més d'un estudiant. Així s'eviten interrupcions cas que alguna defensa s'allargui.

-GM, MAMME: el responsable de la titulació crearà la sala i convidarà a l'estudiant i als membres del tribunal, i posteriorment en transferirà la propietat al secretari. Això és perquè el propietari de la sala és l'únic que pot donar accés a usuaris que no siguin del domini upc.edu.

-MESIO UPC-UB: el secretari del tribunal crearà les sales i les passarà a secretaria al correu organitzacio.docent.fme@upc.edu

2) És decisió del president del tribunal si les deliberacions es realitzaran en una de les sales de meet utilitzades per a les defenses, o en una altra sala creada expressament per això (recomanem aquesta opció; en aquest cas, el president ha de crear la sala de deliberació i comunicar-ne l'adreça als altres membres del tribunal, incloent el suplent).

3) Es recomana accedir uns minuts abans a la sala per comprovar que tot funciona correctament.

4) El secretari donarà accés a la sala als assistents que no tinguin un compte d'usuari upc.edu.

5) El president, abans de començar l'acte de defensa, recorda als assistents que la sessió no serà gravada per la universitat, i que està prohibit gravar-la. També demanarà que tots els assistents tinguin el micròfon apagat, i que el connectin només quan se'ls doni la paraula. L’estudiant que defensa el treball ha de tenir en tot moment el micròfon i la càmera encesos.

6) La defensa es desenvoluparà segons estableixi la normativa de cada titulació.

7) En cas que el mateix tribunal hagi d'avaluar diversos treballs, la deliberació tindrà lloc després de que s'hagin realitzat totes les defenses.

8) Un cop decidides les qualificacions, el secretari procedirà a comunicar la nota als estudiants i a emplenar la nota a PRISMA tal i com us explica el document titulat “Procediment Avaluació TFE i acta electrònica” que podreu trobar seguint la ruta:

<https://fme-intranet.upc.edu/> - a TFG/TFM – Documentació, normativa i formats – Documents de suport

9) Els membres del tribunal rebran un avís del Portafirmes UPC per a signar l'acta digitalment. La signatura es fa seqüencialment (president-vocal-secretari) i fins que no ha signat una persona no es passa l'acta a la següent, per tant us demanem que signeu el més aviat possible després de rebre l'avís.